ปปช.สั่งเกาะติดงบน้ำ3แสนล้านทุจริตสอบทันที
ป.ป.ช.เกาะติดลงทุนระบบน้ำ 3 แสนล้านบาท พบกลิ่นทุจริตเรียกสอบได้ทันที
15 มิ.ย. 2555

ป.ป.ช.เกาะติดลงทุนระบบน้ำ 3 แสนล้านบาท พบกลิ่นทุจริตเรียกสอบได้ทันที
นายภักดี โพธิศิริ กรรมการป้องกันและปราบปรามการทุจริตแห่งชาติ (ป.ป.ช.) เปิดเผยว่า ป.ป.ช.ได้ติดตามการใช้เงินกู้จาก พ.ร.ก.ให้อำนาจการทรวงการคลังกู้เงินเพื่อวางระบบบริหารจัดการน้ำและสร้างอนาคตประเทศ พ.ศ. 2555 วงเงิน 3.5 แสนล้านบาท หากพบว่าโครงการลงทุนใดส่อทุจริตก็สามารถหยิบยกมาพิจารณาได้ทันที 
“กฎหมายใหม่ของ ป.ป.ช.ให้อำนาจ ป.ป.ช.ตรวจสอบโครงการที่มีเหตุอันควรสงสัยว่าจะมีการทุจริตได้ โดยไม่จำเป็นต้องมีผู้ร้อง” นายภักดี กล่าว
นอกจากนี้ ป.ป.ช.ได้ปรับบทบาทการทำงานใหม่ในช่วงหลายปีที่ผ่านมา โดยเสนอแนะต่อคณะรัฐมนตรี (ครม.) หากพิจารณาแล้วเห็นว่าโครงการใดเสี่ยงต่อการทุจริตชัดเจนมากๆ เช่น การท้วงติงโครงการจัดหารถเมล์เอ็นจีวี 6,000 คัน เช่นเดียวกับการประมูลโครงการลงทุนน้ำ หากพบความเสี่ยงก็จะทำข้อเสนอแนะให้ ครม.รับทราบเช่นกัน
นายภักดี ย้ำว่า หากการลงทุนโครงการระบบน้ำทุกโครงการ ปฏิบัติตามมติ ครม. เดือน ธ.ค. 2553 ที่กำหนดให้หน่วยงานเจ้าของโครงการเสนอว่าโครงการลงทุนมีความเสี่ยงทุจริตใดบ้าง และกำหนดมาตรการป้องกัน ก่อนเสนอให้ ครม.อนุมัติ 
สำหรับเงินกู้ลงทุนระบบน้ำ 3.5 แสนล้านบาท ได้จัดสรรเงินเพื่อลงทุนสร้างอนาคตประเทศ 1 หมื่นล้านบาท และมีการใช้จ่ายงบไปแล้ว เช่น เป็นการลงทุนป้องกันน้ำในพื้นที่ปิดล้อมและโครงการระยะเร่งด่วน 246 โครงการ 2.48 หมื่นล้านบาท จัดสรรเงินอุดหนุนเพื่อสร้างเขื่อนนิคมอุตสาหกรรม 3,236 ล้านบาท